Figueres impulsa l'ampliació del Centre de Formació Integrat, pendent des del 2011 - Diari de Girona\nFigueres impulsa l'ampliació del Centre de Formació Integrat, pendent des del 2011\nL'Ajuntament ha tret a licitació les obres de la segona fase del complex situat al recinte firal, pressupostades en un milió d'euros · S'hi instal·larà una incubadora d'empreses per promoure i donar suport a l'emprenedoria a la ciutat\nanna font 30.08.2019 | 00:41\nEl Centre de Formació Integrat Ferran Sunyer, al recinte firal. conxi molons\nEl Centre de Formació Integrat Ferran Sunyer, al recinte firal.\nL'ampliació del Centre de Formació Integrat Ferran Sunyer de Figueres és més a prop de materialitzar-se. El projecte de la segona fase està pendent des del 2011 i, després que la Junta de Govern del 16 d'agost aprovés l'expedient constructiu, les obres ara s'han posat a concurs púbic. En el nou edifici s'hi preveu instal·lar la futura incubadora d'empreses, i els treballs estan pressupostats en 1.081.849,77 euros.\nEl projecte executiu per a l'ampliació del recinte es va aprovar definitivament fa un any en el ple ordinari del 5 de ¡setembre del 2018, aleshores presidit per Marta Felip, però els treballs encara no s'havien portat a concurs públic.\nDe fet, la segona fase del centre Ferran Sunyer era un dels acords per a l'aprovació del pressupost municipal del 2017 entre el grup d'ERC, aleshores a l'oposició i ara a l'alcaldia, i l'anterior govern del PDeCAT.\n«Veure aquest projecte fet realitat demostra que des de l'oposició també es poden fer propostes constructives per a la ciutat», ha destacat l'alcaldessa, Agnès Lladó (ERC).\nEl govern preveu que els treballs puguin començar entre finals d'any i principis del 2020. El termini d'execució és d'uns set mesos, compresos entre desembre i juliol. De moment, les empreses poden presentar-se al concurs per a l'execució de les obres fins al 16 de setembre.\nEl projecte contempla la construcció d'un edifici adjacent i amb les mateixes dimensions que l'actual complex del recinte firal, de 548 metres quadrats. El nou espai permetrà ampliar les activitats formatives de l'edifici ja existent però també s'hi instal·larà un viver d'empreses per donar suport a emprenedors que vulguin començar la seva activitat econòmica a Figueres i afavorir-ne el desenvolupament i consolidació.\nEl futur complex, segons es recull en la memòria del projecte constructiu, estarà configurat amb plantes diàfanes de forma rectangular. A la planta baixa s'hi preveuen instal·lar noves aules, juntament amb un espai lúdic, i a la primera planta hi haurà tot un conjunt d'espais de treball i sales de reunions. El Centre Integrat Ferran Sunyer dona cabuda de manera permanent a l'Escola Oficial d'Idiomes, així com a programes de formació.\nLa primera pedra de l'edifici es va col·locar el 2003, però no es va començar a construir fins set anys després, el 2011. Ja aleshores es preveia la seva ampliació, que no s'ha desencallat fins passats gairebé vuit anys. La construcció de l'equipament, a més, permetrà fer un nexe entre el polígon i el centre.


Arxius de tallers | Diari La República Checa\nLa ciutadania de Tarragona podrà conèixer el món digital des d’un punt de vista laboral. El 19 d’octubre a les 16 h se celebrarà el primer dels 4 tallers de reorientació digital organitzats des de l’Ajuntament a través de Tarragona Impulsa amb la col·laboració de Barcelona Digital Talent. Es tracta de sessions online dirigides als professionals de la ciutat amb l’objectiu que coneguin les oportunitats del sector tecnològic i impulsar la introducció de nous professionals al mercat.\n-19/10/2021: Taller “Aprèn les bases del desenvolupament web” de Web\n-21/10/2021: Taller “El món de les Apps per dins” de App Development\n-26/10/2021: Taller “El futur està en el núvol i la digitalització de les empreses” de Cloud, CRM & ERP Consultant\n-28/10/2021: Taller “Com les dades transformen el món” de Big Data & Business Intelligence\nAquestes activitats estan impulsades amb el suport del Mobile World Capital Barcelona i el Departament de la Vicepresidència i de Polítiques Digitals i Territori. Per a més informació i inscripcions es pot consultar aquest enllaç.\nEl SIAD de Tarragona organitza multitud tallers per a dones\nEl Servei d’Informació i Atenció a les Dones (SIAD) ja coneix quin serà el seu programa de tallers per a aquesta tardor. Moltes de les formacions aniran a càrrec de Judith Asensio, psicòloga general sanitària i psicòloga del mateix SIAD. Totes les activitats són gratuïtes, però amb places limitades. Les inscripcions s’obriran dilluns a través d’aquest enllaç.\nEl primer a oferir serà el d’autocoaching, on es treballarà amb una metodologia interactiva, participativa i respectuosa, per tal que cada participant sigui la protagonista de la seva pròpia vida. Una altra de les propostes serà un taller de mindfulness, on s’introduirà a les participants en el concepte de l’atenció plena i es coneixeran les pràctiques formals del mindfulness, per tal que poder-lo incorporar a la rutina diària.\nTambé s’oferirà un curs de costura i reciclatge, a càrrec de Cristina Elorduy, dissenyadora gràfica, i Carina Boxó, dissenyadora de moda i patronista. Altrament, el SIAD participa conjuntament amb la Red Antiracista d’una xerrada sobre la interseccionalitat que afecta les dones, des d’un vessant teòrica i pràctica.\nLa xerrada s’emmarca dins les activitats de La Terrasseta a la programació de les festes de Santa Tecla. “Com donar ús a la interseccionalitat des de la comoditat del sofà de casa meva? Cas: Camp de Tarragona” tindrà lloc al Parc Saavedra el proper 18 de setembre. L’aforament serà limitat i – per tant – s’ha de reservar via info@laterrasseta.com.\nAmb motiu del Dia Internacional per a la Salut de les Dones, el dia 28 de maig, el Servei d’Atenció a les Dones de l’Ajuntament de Tarragona organitza xerrades sobre temes actuals, com la resiliència en temps de covid-19, el plaer sexual femení i la psicologia, la dona i la salut i un taller de mindfulness.\nLes activitats es realitzaran des del dijous 27 de maig fins al dimarts 1 de juny, totes amb format digital i dirigides a qualsevol persona que estigui interessada, sota prèvia inscripció.\nLes inscripcions estaran disponibles a partir de demà, 11 de maig, aquí.\nNous tallers per assentar les bases de l’Estratègia de desenvolupament socioeconòmic de l’ocupació a Reus\nAquesta setmana se celebraran els dos últims tallers de treball telemàtics, que serviran per establir les bases de l’Estratègia de desenvolupament socioeconòmic de l’ocupació a Reus. El públic d’aquest és de tots els sectors productius, professionals, entitats, institucions socials i agents en general de la ciutat i del territori.\nEls tallers, organitzats per la regidoria d’Empresa i Ocupació de l’Ajuntament de Reus i el Mas Carandell, amb el suport de la consultora Notus, tindran lloc el dimarts dia 4, el d’Ocupació de qualitat i inclusió socials, que debatrà específicament sobre ocupació, i dijous dia 6, el de Governança de l’estratègia. Seran ambdós de 16 a 18 h a través de la plataforma Zoom, i per participar només cal sol·licitar-ho per correu a: correu@mascarandell.cat.\nCarles Prats, regidor d’Empresa i ocupació, posa de manifest “la necessitat de crear, aprofitar i mantenir xarxes/espais de trobada entre els diferents agents socioeconòmics i espais de relació del territori per millorar la comunicació, i conèixer i aprofitar els recursos existents. Les mateixes persones participants en els tallers passats han fet palesa aquesta necessitat de disposar d’espais de diàleg amb l’Ajuntament, per cercar solucions als problemes derivats de la crisi que estem vivint i a d’altres més estructurals”.\nLes dues primeres taules de treball per assentar les bases van tenir lloc la setmana passada i van aplegar una trentena d’agents, principalment empreses de sectors diversos (indústria, turisme, agroalimentari, comerç i serveis…) i vinculats a la formació (instituts i la universitat).\nREDACCIÓ7 Setembre, 2015\nELS ‘TALLERS OBERTS’ SEGUEIXEN SORPRENENT ALS VISITANTS\nLa festa dels artistes de la Part Alta s’ha acabat. L’11a edició dels Tallers oberts ha deixat un bon regust de boca a organitzadors i visitants. Pau López, president de l’Associació d’Artistes de la Part Alta, valora com a positiva aquesta nova posada en escena dels tallers.\nEls tallers han obert les portes durant el cap de setmana\nEl president no s’aventura a dir quanta gent pot haver passat pels tallers perquè “és difícil calcular-ho perquè no hi ha un lloc únic que s’ha de visitar”. Tot i així, López ha dit que es van fer 500 fulletons i “s’han esgotat tots”. A banda, ha afegit que aquest esdeveniment artístic té un avantatge, “és una cita que està consolidada i disposa d’un públic fidel” i cada any suma més curiosos.\nPel que fa als artistes, n’hi ha que s’han mostrat satisfets, encara que hi hagi hagut menys afluència de gent que en edicions anteriors i d’altres han destacat la poca difusió que s’ha fet dels tallers oberts i la “complexitat” del mapa i dels itineraris, ja que els més beneficiats eren els artistes dels carrers més transitats. Alguns artistes també han expressat que en anys anteriors, tenien oberts els tallers fins a les 2 de la matinada, el dissabte, perquè “hi havia molta gent que venia després de sopar” però enguany, entre dos quarts de 12 i les 12 de la nit ja havien baixat la persiana.\nPer altra banda, els usuaris, en general estan força satisfets amb les ‘innovacions’ d’enguany encara que a alguns no els acaba de fer el pes el tema del mapa i els itineraris, ja que “eren força difícils de seguir” i que en alguna ocasió havien decidit no seguir amb l’itinerari i per tant, s’havien perdut la visita d’algun artista o taller. Tot i així, els visitants coincideixen en afirmar que és una experiència molt enriquidora i especial el fet de poder veure on, com i perquè fan les obres. A més, també destaquen que és molt interessant que l’artista t’expliqui la seva obra i que “et convidi a interactuar amb aquesta”.\nLópez ha afirmat que el dia que hi va haver més afluència de gent va ser el dissabte a la tarda i pel contrari, al diumenge van ser poques les persones que van apropar-se fins a la Part Alta per veure els tallers. Per altra banda, el mal temps del divendres va ser un dels enemics de l’inici d’aquesta edició perquè “no convidava a sortir i la gent es va quedar a casa”.\nLes innovacions i novetats\nPer aquesta edició, l’associació havia preparat un fulletó de mà que estava dividit en 5 itineraris més un mapa general. Aquesta aposta, segons Pau López, president de l’Associació, es va fer amb la idea que els visitants poguessin visitar a tots els artistes (44 n’hi havia enguany) i que poguessin gaudir de totes les disciplines. “Ho hem fet pensant a oferir uns itineraris al voltant d’unes temàtiques”, ha comentat López.\nEn l’edició anterior, l’Associació d’artistes va introduir el quadern didàctic, que enguany l’ha acompanyat una capsa d’activitats elaborada per alumnes del Grau de Pedagogia de la Facultat de Ciències de l’Educació i Psicologia de la URV. Aquesta capsa està pensada perquè tota la família pugui gaudir-ne i està basada en la capsa d’experiències didàctiques que desenvolupa el MACBA.\nLópez ha expressat que aquest cap de setmana ha servit per presentar les capses als visitants però la intenció és “projectar-les a les escoles”. En aquests tres dies, s’han venut un total de 6 capses.


Colors a l'aigua - Ferpreus\nProductes > Pintures\nTITAN ESMALT PISSARRA A L'AIGUA 750 ML NEGRE\nCOLORS A L'AIGUA\nEsmalt mat amb molt bon aplanament, antireflectant, rentable i amb molt baix olor.\nIdeal per a la decoració en estades d'interior, parets, portes, mobles, electrodomèstics i petits elements decoratius sobre els quals es vulgui escriure o dibuixar amb guix.\nTITAN OXIRON FORJA AIGUA 750ML. GRIS ACER\nEsmalt metàl·lic antioxidant multiadherente a l'aigua d'assecat ràpid i aplicació directa sobre acer i òxid, alumini i galvanitzat sense necessitat d'imprimació prèvia. Proporciona una excel·lent resistència a la intempèrie de fins a 15 anys i un acabat metàl·lic aspecte forja, de gran adherència, flexibilitat i resistència als cops. Amb conservant de film enfront de fongs i algues.\nBona brotxabilitat i cobriment. Immillorable capa barrera enfront de la humitat. Sense olor.\nL'ús d'Oxirón Forja Aigua aporta estalvis importants en temps, ja que es pot repintar a partir de 4 hores, finalitzant la majoria de treballs en un sol dia. Ofereix acabats de gran qualitat.\nGarantia total davant de la corrosió segons norma UNE EN ISO 12944. Garantit mitjançant assaig realitzat per laboratori extern. Oxirón Forja Aigua ofereix les millors prestacions del mercat enfront de la corrosió, en la seva categoria (mínim gruix de pel·lícula i amb un sol producte).\nTriple acció: neutralitza, repara i protegeix.\nTITAN OXIRON FORJA AIGUA 750ML. MARRO OXID\nTITAN PREPARACIO MULTIUS A L'AIGUA 750ML BLANCA\nPreparació anticorrosiva a l'aigua d'assecat ràpid per a tot tipus de superfícies. Extraordinari pont d'adherència sobre un gran nombre de suports prèviament pintats o sense pintar. Ofereix bon rendiment enfront del sagnat de tanins en fustes en interiors.\nGarantia total davant de la corrosió segons norma UNE EN ISO 9227: 2012 mitjançant assaig realitzat per laboratori extern.\n16.75 €(IVA incl.)\nTITAN SELLADORA A L'AIGUA 750ML BLANCA\nImprimació blanca en base aigua per a superfícies poroses de guix i fusta. Bona penetració, adherència i propietats de segellat de les superfícies, evitant rechupados dels acabats. És de fàcil aplicació i polit. Per la seva naturalesa aquosa, és de baix olor.\nTITAN TITANXYL AIGUA SAT.750ML BLANC IBIZA DECORAR\nTractament ideal per a la protecció de la fusta. Repel·leix l'aigua, ràpid assecat i gran resistència a la intempèrie i a l'acció destructora dels raigs solars.\nColors entremezclables i transparents que permeten veure l'aspecte natural de la fusta i ressalten la seva bellesa.\nPer la seva estructura microporosa, deixa transpirar el vapor d'aigua de l'interior de la fusta, regulant la seva humitat i evitant que es s'esquerdi i es escamar. El manteniment no necessita de poliment.


«Estem oberts a parlar amb Salellas o Madrenas, però sortim a guanyar» - Diari de Girona\n«Estem oberts a parlar amb Salellas o Madrenas, però sortim a guanyar»\nr.g. | girona 23.05.2019 | 01:33\n«Estem oberts a parlar amb Salellas o Madrenas, però sortim a guanyar» Diari de Girona\nS'enfronta a uns caps de llista públicament coneguts. És això un desavantatge per a vostè?\nAixò demana un esforç doble per nosaltres perquè ens hem de donar a conèixer. La nostra és una candidatura renovada, tot i que tenim gent que ja ha estat al govern, com és el meu cas.\nLa marxa de Maria Mercè Roca va provocar que dos regidors anessin a altres partits. Una mica de rebombori abans de començar la campanya...\nHauria preferit que les coses haguessin anat d'una forma diferent. Quan passen coses com aquestes és responsabilitat de tots. Valoro bé la gestió que ha fet el grup municipal d'ERC. I els motius personals de cada un d'ells són absolutament respectables. Però nosaltres ara ens hem centrat a impulsar aquesta nova candidatura que hem format i crec que mai no havíem tingut una mobilització de la gent d'Esquerra tan important com ara.\nSembla que l'Ajuntament quedarà força dividit i serà complicat governar en solitari. Té més afinitat amb Salellas o Madrenas?\nEstem oberts a parlar amb un i altre. Això ho determinaran els resultats que hi hagi. Serà necessari i imprescindible generar nous consensos. Nosaltres sortim a guanyar per poder dur a terme aquest nou impuls que Girona necessita i mereix. Ens sentirem còmodes a pactar amb aquells que vulguin guanyar més drets en l'àmbit col·lectiu, nacional i social. Valors que tenen tant un com l'altre.\n«Tenim terreny al carrer Barcelona i a Domeny i l'hem de destinar ja a construir habitatge social». Eleccions municipals a Girona


Diari d'un Videojugador: de març 2013\nSetmanari 11 fins al 17/03\nAquesta setmana pensava que no tindria gairebé temps de jugar a res. Però tot i que he estat prou enfeinat amb un foto-reportatge i amb un parell d'exposicions de la universitat, he trobat molt temps per poder començar de nou el DarkSiders 1 i aconseguir 100.000 monedes més en el New Super Mario Bros 2.\nHe començat moltes vegades les aventures de Guerra. Sempre que he l'he començat de nou he arribat fins derrotar a Tiamat (final de la primera masmorra), i per unes o per altres comprava o em deixaven un joc que tenia més ganes de jugar-lo. Després de 3 anys en el mercat i amb moltes ganes de veure que han fet en la segona part, m'he auto-obligat a finalitzar el joc d'una vegada. Així que el vaig començar el darrer dilluns 11 i fins ha data de hui he aconseguit finalitzar les 4 masmorres agafant els cors necessaris per poder entrar en el que crec que és la penúltima masmorra. A veure si la pròxima setmana l'acabe.\nPer ara estic descobrint la història com si fora completament nova. El guió és fantàstic, la jugabilitat perfecta, però no trobe res de nou quan el jugue. Virgil Games tan sols ha agafat una història i ha agafat les mecàniques de la saga Zelda per contar-la. Per no dir què també han agafat mecàniques d'altres jocs com God of war i Portal per fer el joc més divertit. Amb això no vull dir que siga un mal joc (tot el contrari, m'ho estic passant de conya i gaudint-lo molt) però no deixa de ser un Zelda amb molta violència.\nAmb el Mario... què voleu que vos diga? Què estic un poc fart ja d'ell. Aconseguir el milió de monedes és la tasca més avorrida del món. Val que té el mode “fiebre del oro” però no deixen de ser els mateixos nivells per agafar el màxim de monedes en un minut. És possible que aquesta setmana deixe de jugar al Mario i torne amb el Profesor Layton.\nI això ha sigut tot el que he pogut jugar aquesta setmana. La pròxima més.\nPublicat per Ryotaro a 22:03 Cap comentari:\nFa ja uns 12 ans des de que Remedy Entertainment va deixar als jugadors bocabadats. Max Payne arribava a les pantalles dels PC per deixar una marca molt gran, revolucionant el gènere dels shooters. Un guió fantàstic i adult creat per Sam Lake, a banda d'introduir un nou sistema de joc el qual incloïa una ralentització de la càmera en els moments d'acció més trepidants anomenat Temps Bala.\nOnze anys després, en Maig de l'any 2012 ix al mercat una tercera entrega d'aquesta franquícia. Però aquesta vegada ja no ha sigut creada per l'estudi que el va començar. Max Payne 3 va venir a càrrec de la polèmica creadora Rockstar, però en la seua filial de Vancouver, de la qual es pot destacar el seu treball per la creació del joc Bully o també anomenat Canis Canem Edit.\nMolts fanàtics de la saga van mirar amb ulls escèptics aquesta nova entrega per diversos motius. Un el canvi de creadora i l'altre (i potser el més important) el canvi de guionista. El britànic Dan Houser (vicepresident creatiu de Rockstar) ha sigut l'encarregat de crear el guió. Tot i que és un bon creador de històries (tots els Grand Thief Auto, Bully) l'escepticisme de com donaria la vida al nou Max i que tipus d'aventures l'acompanyarien, treia de polleguera a més d'un (inclòs un servidor). Però a mesura que un va jugant, es pot donar compte de que Dan Houser és un grandiós escriptor.\nAixí doncs el jugador pot veure a un Max molt més envellit, demacrat, el qual ofega les penes amb l'alcohol, assegut un dia darrer altre al tamboret d'un bar. Lamentant la pèrdua de la seua família, el tràgic romanç amb Mona Sax, les traïcions, etc. Per això beu sense control fins que un dia troba l'oportunitat de refer la seua vida en Sâo Paulo, desenvolupant la tasca de guardaespatlles d'una família molt poderosa amb moltes influències en la política. Però no tot seran sambes i caipirinyes, ja que després de que la dona del seu cap siga segrestada, comença una trama d'embolics i de corrupció amb els tocs de novel·la negra que tant agrada als seguidors.\nAmb aquest menut resum, tan sols es pot dir que el jugador estarà davant d'una bona continuació. Potser no tan esotèrica com les darreres entregues, però continua amb el cinisme, una excel·lent narrativa amb els soliloquis de Max a mode de narrador i uns girs argumentals que faran que el jugador no vulga apagar la consola per continuar amb la història. L'únic que es pot criticar del guió són la desaparició de diferents personatges. Personatges que en principi són vitals per el desenvolupament de la història, deixant (almenys jo m'he trobat en eixa situació) un buit argumental molt gran. Tot així, el guió és fantàstic i potser això que jo trobe que s'ha descuidat, a molts altres jugadors els farà gaudir encara més de l'argument.\nEl joc continua amb el gènere de shooter en 3ª persona, i ho fa amb un aire nou i de la millor manera possible. El temps bala ha sigut millorat i molt més precís. Inclou un sistema de cobertures com els que es van implantar en la saga Gears of War, les quals estan ben implantades i dissenyades per a crear tan tàctiques d'atac com de defensa. Així el jugador no sols farà que disparar durant les deu hores que dura aproximadament.\nGràficament es pot parlar amb paraules majors. I és que Max Payne 3 és un dels jocs que conté els gràfics més impressionants d'aquesta generació. Escenaris molt detallats, moviments del personatge impecables,explosions, llums, ombres i un final d'enemic on es pot veure amb tota mena de detalls i a càmera lenta per on entren i ixen les bales, amb les esguitades de sang corresponents. D'aquesta manera tan perfecta llueix el motor gràfic R.A.G.E (Rockstar Advanced Game Engine), el qual ha sigut dissenyat per la mateixa creadora per a facilitar la creació de jocs en aquesta generació. Jocs com: GTA IV (i el futur GTA V), Red Dead Redemption o Midnight Club Los Ángeles, fan ús d'aquest motor, demostrant la varietat d'estils diferents de joc i de qualitat que pot donar-hi.\nDeu hores pot durar com a mínim el mode història. Però Rockstar Vancouver no volia que el jugador guarde el joc dins de la caixa una vegada s'ha acabat aquest mode. Així que a banda de ficar-li diferents modes més de dificultat, uns trofeus/assoliments molt difícils de desbloquejar i moltes coses per trobar en els diferents escenaris, el jugador es trobarà amb el mode Un minuto en Nueva York. Ací tan sols es disposa d'un minut per acabar el nivell, guanyant segons extra al disparar i eliminar als enemics que van apareixent. Clar està que un tir en l'entrecama o en el cap donarà més temps que un tir en el braç.\nCap joc està complet sense una banda sonora, així que un joc d'aquest nivell no pot tindre una que no estiga a l'altura del joc. Els californians Health han sigut els encarregats de posar-li el só, i pese a que mai han fet una banda sonora, li han posat molt d'esforç. Creant una música que sense cap dubte estarà dins dels reproductors de mp3 de més d'un jugador. Barreges de rock, samba, electro, house, etc, acompanyen de forma molt harmònica els xiulits de les bales impactant en els cossos dels enemics i pels diferents parts de l'escenari.\nPerò s'ha de criticar un poc el joc, ja que no tot són glories. Com qualsevol fill de veí, mai es pot ser perfecte. Algunes vegades el joc no avança, quedant-se aturat sense poder fer res i toca reiniciar la partida des de l'últim punt de control (Pareix que aquesta errada és molt comuna en els videojocs nouvinguts). Els escenaris principals estan molt ben detallats, però quan es mira més enllà d'aquestos escenaris (com al terrat de l'hotel abandonat) i es mira al llarg de la ciutat, es poden observar uns edificis malament renderitzats, els quals comparant-los amb els principals, pot causar dolor a la vista. I el que més s'ha de criticar (perquè no té perdó de Deu) són les veus en portuguès. Cap de les frases que es diuen en aquest idioma ha sigut traduïda. Cert és, que moltes d'aquestes veus són frases que no volen dir res, ja que són frases dient que ens mataran i coses per l'estil. Però n'hi han parts de les converses que són essencials en l'argument que estan dites en portuguès, i els subtítols tan sols es poden llegir amb eixe llenguatge. Això què significa? Que el jugador que no parle portuguès o no tinga un mínim d'enteniment d'aquesta llengua, no s'assabentarà de res, quedant-se una xicoteta part de l'argument (un 20% més o menys) sense entendre.\nEn conclusió, Max Payne 3 és un joc excel·lent. Podria ser inclús uns dels millors shooters en tercera persona que s'han fet mai. Acció a caudals, violència explícita, sang, una història increïble, una jugabilitat exquisida i molt precisa, una banda sonora la qual fa que la descàrrega d'adrenalina siga immediata. Però per haver hagut de reiniciar el joc en més d'una ocasió (tenint quasi un any i que no s'haja reparat amb un pegat és imperdonable) i per l'errada tan grossa del portuguès no traduït, li done una puntuació de:\n8,7 de 10 Punts.\nPerquè si t'agraden els jocs d'acció i a més els shooters són imprescindibles en la teua col·lecció, Max Payne 3 no pot faltar en la teua prestatgeria. I no teniu excusa, ja que ara mateix té un preu de 19.95€ en format físic i prou més econòmic si es cerquen ofertes en versió digital.\nPd. Disculpeu que no parle dels modes en línia. A banda de que no he tingut molt temps per jugar-lo, no es que m'agrade molt jugar en la xarxa a no ser que siga un mode cooperatiu. No soc un jugador molt competitiu i em frustre molt, la qual cosa fa que no m'ho passe bé.\nVos deixe un video per a què pugau veure com de bé es mou aquest joc. Encara que està en anglès paga la pena veure'l. I un altre amb el tema principal de la B.S.O del joc, la qual sona al final del joc.\nPublicat per Ryotaro a 8:44 Cap comentari:\nSetmanari 04-03 fins 10-03\nQuè poc productiva ha sigut aquesta setmana!. Gairebé no he tingut temps per a res. Entre feines de la Universitat, que estic treballant en una exposició que inaugure en breu (una de les meues professions és la fotografia) no he tingut temps per dedicar-li a qualsevol joc. Això sí, el Max Payne 3 l'he pogut acabar. I puc dir que ha sigut uns dels millors jocs que he jugat en aquesta generació. Quin bon gust m'ha deixat. Cada moment, cada tir, cada mort, cada esguit, l'he gaudit moltíssim. Ja tinc la ressenya quasi llesta, i espere demà poder pujar-la.\nAquesta setmana, crec que la tinc més fotuda que l'anterior, així que potser la setmana vinent no tingueu setmanari.\nMentre tant, vos recomane que vos compreu el Max Payne, ja què no fa falta haver jugat als darrers jocs per gaudir-lo.\nFins la setmana pròxima.\nPublicat per Ryotaro a 21:52 Cap comentari:\nEtiquetes de comentaris: Setmanari, Varios\nSetmanari 25-02 fins 03/03-2013\nLa veritat és que esta setmana no ha sigut molt profitosa en quant a jocs. Encara que he jugat, no he avançat molt en els jocs que tinc pendents.\nAmb el Max Payne 3 tans sols he pogut fer una sessió de joc (això sí, d'unes 4 horetes) i estic quasi a punt de finalitzar el mode història en dificultat normal. No és un joc molt difícil si el juguem en este nivell, però si desconnecteu el apuntat manual o semi manual, de segur que el joc costarà un poc més per finalitzar-lo. Per ara és un joc que estic gaudint moltíssim. Cada sessió de joc em deixa més intrigat. La història principal dóna molts girs argumentals i cada gir em deixa encara més intrigat i amb més ganes de jugar. Llàstima que esta setmana passada no haja tingut més temps per dedicar-li.\nPer altra banda he estat jugant molt al New Super Mario Bros 2. El joc el vaig acabar al poc temps de obtenir-lo. Així que esta setmana he agafat les 4 monedes/estel que em faltava per arreplegar i he aconseguit 100.000 monedes de 1.000.000 que et repta el joc a recol·lectar. També he marcat el meu propi record en el mode Fiebre del Oro en 13.000. No se si és molt o poc, però agafar eixe ritme pot fer que abans de que em canse del joc, és possible que puga obtenir el milió de monedes.\nJa quan pensava que no jugaria més. El meu amigaxo de partietes, em va proposar jugar a dos al Lego Indiana Jones. Aconseguint el màxim de peces de lego en cada nivell. Vam jugar un parell d'horetes i no es que avançarem molt del joc, però si que vam agafar els objectius de recol·lecta de cada nivell jugat. Probablement, esta setmana continuem jugant qualsevol dia.\nAixí que esta setmana vinent, espere finalitzar d'una vegada el Max Payne 3, començar el Darksiders 1, i aconseguir 100.000 monedes més en el New Super Mario Bros 2.\nPublicat per Ryotaro a 23:12 Cap comentari:


El turisme rural a la Catalunya Central assoleix el 95% d'ocupació durant el pont de la Puríssima - Regió7 :: El Diari de la Catalunya Central\nEl turisme rural a la Catalunya Central assoleix el 95% d'ocupació durant el pont de la Puríssima\nL'estació d'esquí del Port del Compte, en canvi, ha registrat unes xifres insuficients amb només uns 3.800 esquiadors\nacn 10.12.2017 | 13:25\nL´estació d´esquí del Port del Compte. ACN\nLes cases de turisme rural a les comarques de muntanya de la Catalunya Central han assolit entre el 90 i el 95% d'ocupació durant el pont de la Puríssima, especialment durant el cap de setmana.\nLes bones previsions s'han complert i el sector tanca un "bon" pont degut a la recuperació econòmica i també al fet que, enguany, els festius han caigut bé, amb un dimecres i un divendres no laborable. L'altra cara de la moneda la representa l'estació d'esquí del Port del Compte, al Solsonès, on tan sols hi han passat uns 3.800 esquiadors durant tots els dies de festa.\nEl client majoritari dels hotels de la Catalunya Central és l'empresari i, per aquest motiu, l'ocupació sol ser baixa en dies festius com els del pont de la Puríssima. Tanmateix, pel sector turístic rural, aquest pont de desembre és dels més forts de l'any i, després d'una caiguda en l'ocupació de l'any passat, enguany s'ha recuperat la tendència positiva amb unes previsions d'ocupació que han voltat el 100%.\nÉs el cas del Berguedà, on el turisme rural ha assolit una ocupació d'entre el 85 i 90% durant la setmana i del 95% durant el cap de setmana. Ara, el sector espera que aquesta tendència positiva continuï durant les festes de Nadal. De fet, tot apunta que la temporada serà "molt bona", ja que, per exemple, a hores d'ara, ja no hi ha cap casa gran de turisme rural lliure pels dies de cap d'any.\nEl Port del Compte, xifres insuficients\nL'altra cara de la moneda la representa l'estació d'esquí del Port del Compte, on s'han registrat pitjors xifres que l'any passat, ja que la meteorologia no ha permès, a diferència del 2016, obrir totes les pistes. De moment, l'estació manté oberta la zona de debutants, de tobogans i trineus, i això ha permès que s'hi acostés força turisme familiar. Tanmateix, les xifres estan lluny de les de l'any passat, ja que en tota la setmana han passat per l'estació uns 3.800 esquiadors, una xifra que l'any passat es va assolir en tan sols un dia.\nA Montserrat, una de les zones turístiques per excel·lència del Bages i de la Catalunya Central, l'ocupació s'ha situat a l'Hotel Abat Cisneros i a les Cel·les Abat Marcet al 95% entre el dimecres 6 de desembre i el dissabte 9, una xifra superior a la de la tendència dels darrers anys, quan l'ocupació ha estat d'entre el 50 i el 65%.


Pensaments i reflexions: Les bromes del nostre ajuntament\nPublicat per Vallory a 2:23\ntens tota la raó del món. hi ha una manca de previsió total. els nens que esmentes són de l'escola La Salle, i CADA ANY repeteixen la iniciativa de vendre /encendre llantions a les escales de la catedral amb finalitats solidàries. per tant, l'ajuntament de girona ha obrat, una vegada més, amb total despreocupació del seu deure d'administradors de la ciutat per a tots els ciutadans i ciutadanes, no només per a uns quants.\npel que fa a l'aparcament al barri vell, és un càncer sense cura. si l'ajuntament vol potenciar el barri vell el primer que ha de fer és fer-lo accessible. és clar que en el cas de la zona universitària la UdG hi té part de culpa. no em puc creure que la UdG no hagi estat capaç, en tants anys, de bescanviar la seva aposta clara per potenciar el barri vell pel compromís de l'ajuntament d'afavorir-hi l'accés en cotxe.\nles places de fora muralles són clarament insuficients, però l'espai que hi ha darrere les àligues i sant domènec, degudament condicionat, seria una bona solució.\npel que fa a la plaça, em sembla bé que no es permeti aparcar davant mateix del mur de les àligues, perquè és un edifici històric i mereix aquest respecte urbanístic, si bé es podria deixar aparcar perfectament en la línia central de la plaça -cosa que habitualment es fa, a risc, però, que la grua faci el seu agost.\ntambé crec que la rehabilitació de l'antic seminari com a futura facultat d'educació hauria d'haver contemplat un aparcament subterrani per a tot el campus de barri vell, de manera que s'haurien alliberat els espais de darrere les àligues i de davant de sant domènec per als turistes i clients dels negocis d'hosteleria del barri vell. no crec que si l'estat espanyol és capaç de foradar tot girona per sota per fer-hi passar el tgv l'ajuntament no pugui foradar per sota el seminari. és més car, segurament, i hauria endarrerit l'obra, també, però a mig termini hauria estat molt positiu per a tothom: usuaris de la UdG, empresaris de la zona, clients i turistes.\nno pot ser que l'aposta de l'ajuntament de revitalitzar el barri vell de la ciutat es faci a mitges: o s'hi és, o no s'hi és.\n26 d’abril de 2009, a les 13:15


La comunitat criptogràfica es va espantar amb raó davant el cartell de “Bitcoin ens salvarà” que va posar un manifestant contra la injustícia racial a Dallas la setmana passada.\n– Jessica Huseman (@JessicaHuseman) 1 de juny de 2020\nVa ser un intent insípit i inadequat, tot i que benintencionat, per imposar una narrativa criptogràfica a una història decididament no criptogràfica i molt més gran..\n1 El cor de la comunitat de criptografia està al lloc adequat\n2 No, blockchain no és la resposta a la injustícia racial\n3 El futur de la DLT sembla brillant, però ara no és el moment i el lloc per defensar-la\nEl cor de la comunitat de criptografia està al lloc adequat\nLes protestes dels Estats Units contra la discriminació racial que van esclatar després del tràgic assassinat de George Floyd a mans de la policia també van obtenir un ampli suport de la comunitat criptogràfica, tant a Twitter com probablement també al carrer..\nI així hauria de ser. La indústria que ha crescut al voltant de la criptomoneda té arrels en la política antiestabliment, les llibertats civils i la justícia econòmica. També és un ecosistema divers d’actors: desenvolupadors, científics, acadèmics, empresaris i periodistes de tot el món. Crypto té el potencial de ser un esforç veritablement multirracial, divers i multidisciplinari.\nPerò, el que és més important, molts líders criptogràfics han expressat el seu suport als ideals darrere de la “Vida Negra Matèria” moviment perquè l’opressió i la violència cap a un grup entre nosaltres és, o hauria de ser, un afront per a tots nosaltres. Es fa ressò de les famoses paraules de Martin Niemoeller escrita després de l’Holocaust: "Primer van venir pels comunistes i no vaig parlar … ”\nLa tecnologia Blockchain aporta una gran quantitat de promeses per als marginats, els no bancaris i els poc bancats, i aquells que han patit la discriminació institucionalitzada, especialment en el sector financer..\nPerò de la mateixa manera que ara no és el moment de declarar Bitcoin el salvador de la situació en què ens trobem, tampoc no és el moment de afirmar que la tecnologia blockchain és una panacea a tots els mals de la societat.\nNo, blockchain no és la resposta a la injustícia racial\nLa tecnologia Blockchain té diversos casos d’ús. Alguns d’ells ja s’estan implementant. D’altres encara no estan del tot desenvolupats. Des de la tecnologia financera fins a les cadenes de subministrament, la procedència, les eleccions i la gestió d’identitats, la tecnologia de llibres distribuïts és una innovació realment disruptiva que pot impulsar l’eficiència en diversos àmbits de la nostra vida.\nPerò no pot revertir segles d’injustícia social, no pot canviar les actituds humanes i no pot resoldre tots els conflictes. Pot ajudar la humanitat a fer moltes d’aquestes coses. Però la voluntat de redactar el canvi ha de ser d’origen humà.\nNo només no és el moment de proclamar blockchain com la solució al racisme sistèmic que va provocar protestes i aldarulls als Estats Units, sinó que tampoc no és el moment d’intentar esprémer una narrativa blockchain en un tema que vagi al cor. de la pròpia humanitat.\nLa imposició de solucions basades en la cadena de blocs, per exemple, en els registres d’incidents violents en què havia estat implicat l’exdirigent de policia de Minneapolis, Derek Chauvin, durant la seva carrera no l’haurien impedit matar Floyd. De Chauvin història estava ben establert i estava ben documentat.\nEl futur de la DLT sembla brillant, però ara no és el moment i el lloc per defensar-la\nEl moviment blockchain encara no ha madurat del tot. Sens dubte, estarà al nostre costat mentre lluitem per corregir els errors passats i recrear un món més just i equitatiu, i esperem que sigui menys violent..\nA mesura que avancem cap al futur, la tecnologia blockchain ens pot ajudar a crear, obrir finances i sobirania sobre les nostres pròpies identitats generarà beneficis per a aquells que els sistemes i les institucions heretats han fracassat..\nPerò, tot i que la cadena de blocs pot ser un agent de canvi molt necessari, els veritables motors del canvi seran la mateixa societat. Els responsables polítics es poden veure obligats a tenir en compte les conseqüències que les propietats d’immutabilitat d’un llibre major distribuït comportaran. Però no escoltaran un llibre major descentralitzat. Només escoltaran els seus components humans.\nBlockchain pot registrar incidents de brutalitat policial. No els pot evitar.\nBlockchain pot registrar el vostre vot. No et pot votar.\nI la família Floyd mereix més que un “programari mengi el món” resposta a l’horrible matança que va provocar les protestes. Al cap i a la fi, tots som oracles dels anals de la humanitat.\nTots els que formem part de la comunitat blockchain defensem el potencial de DLT per resoldre molts problemes amb què s’enfronten les nostres economies i societats. Però blockchain no ho pot resoldre tot. Certament, no ens pot salvar de nosaltres mateixos.\nNomés nosaltres podem fer-ho.\nPaul de Havilland és un fan de la tecnologia disruptiva i un inversor actiu en startups. Té experiència cobrint classes d’actius tradicionals i emergents i també cobreix columnes sobre política i el sector del desenvolupament. Les seves passions inclouen el violí i l’òpera.


Bed & Breakfast Rosmini Roma Itàlia - Ofertes d'hotels amb els MILLORS DESCOMPTES EN LÍNIA\nVia Antonio Rosmini 12, Estació Central de Termini, Roma, Itàlia, 00184 - Veure al mapa\n"The location is very good. Rome Termini and metro station ca..."\nAl visitar Roma, vosté es sentirà com a casa a Bed & Breakfast Rosmini, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nBed & Breakfast Rosmini ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha magatzem d'equipatge, habitació familiar, lloguer de cotxes, ascensor, caixa forta.\nGaudiu de les comoditats d'alta gama com ara aire condicionat, calefacció, escriptori, aparell de televisió LCD/pantalla de plasma, nevera per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Bed & Breakfast Rosmini no troba competidors en cap categoria.\nEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Bed & Breakfast Rosmini de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (360) Parelles (163) Viatgers en solitari (55) Famílies amb infants petits (53) Famílies amb infants grans (28) Grups (61)\nGood B&B, recommend to go”\nRoom is very large and clean. Good location. Good food and good service\nVery good. Highly recomended!


lacapsadelsrecords – Just another WordPress site\nSEMPRE AMB NOSALTRES AMB\nPROJECTE DEDICAT ALS NADONS ESTRELLA\nSom un grup de famílies que vam patir i continuarem patint la pèrdua dels nostres Nadons Estrella. Són moments molt durs i que necessiten suport emocional i professional per poder sobreposarse.\nVolem ajudar a totes les famílies que passin per aquesta situació i sabem que mantenir present al nadó amb els seus records és una de les millors formes de fer-ho. Per això vam crear La Capsa dels Records.\nSegur que coneixes algú que ha perdut el seu nadó durant els períodes gestacional o perinatal (abans o poc desprès de donar a llum), oi? Doncs bé, aquests són els seus Nadons Estrella.\nConté un recull d’objectes que poden ajudar a les famílies a recordar als seus nadons i poder-los plorar i enyorar quan ho necessitin. També ajuden a donar existència al nadó i un espai en la família i la societat.\nInclou un gorret, un amanyac, una postal, un recipient per al cordó umbilical, un recipient per un ble de cabells, una bosseta amb llavors, una espelma, un peluix i tot l’amor amb què s’ha fet la capsa.\nTant les capses com les activitats que portem a terme es realitzen gràcies al grup de persones que treballem juntes de forma desinteressada i mogudes només per l’objectiu d’arribar al màxim de famílies possible. Hi ha moltes formes de col·laborar-hi: donant material, de forma econòmica, difonent el missatge, etc. Si vols formar part de la nostra xarxa de voluntariat i lluitar per ajudar a les famílies en el pas del dol a l’amor, posa’t en contacte amb nosaltres.\nEl nostre repte és «Recordar». És per això que oferim les nostres capses a tots els hospitals interessats en el projecte, de forma que puguin entregar-les a les famílies en el moment del comiat i així començar a omplir-les de records.\nActualment hi ha més de 15 hospitals catalans adherits i cada vegada són més. Si vols sumar-t’hi posa’t en contacte amb nosaltres.\nAmb l’objectiu d’arribar al màxim de persones possible organitzem diferents activitats: xerrades amb professionals, servei de psicologia, gestió del voluntariat, promoció a les xarxes socials, activació de protocols respectuosos en dol perinatal, sortejos, caminades, participació a fires, botigueta, etc.\nEstigues atent/a a les nostres xarxes socials per conèixer les darreres activitats programades.\nDocuments útil dol\nAssociacions i professionals


Els consellers de la majoria retiren les polèmiques esmenes de la ‘fiscalada’ - Altaveu el diari digital d'Andorra\nDemòcrates, Liberals i Ciutadans Compromesos anuncien que en breu presentaran una proposició de llei per modificar de forma més àmplia el Codi de procediment penal\n15/11/2019 (13:45 CET)\nEls consellers generals dels grups parlamentaris que donen suport al Govern han decidit fer marxa enrere en la seva decisió de voler modificar per la porta del darrere i a proposta de la fiscalia el Codi de procediment penal. Demòcrates, Liberals i Ciutadans Compromesos (CC) han retirat les esmenes que havien presentat els ‘taronges’ de manera consensuada. I han anunciat que en breu presentaran una proposició de llei per canviar de manera més àmplia el codi procedimental. De fet, el ministre d’Interior i Justícia, Josep Maria Rossell, ja va anunciar que dita normativa necessita una revisió integral atès que ha quedat en gran mesura obsoleta.\nEls grups de la coalició governamental havien pactat amb els fiscals Alfons Alberca i Borja Aguado introduir un seguit d’esmenes a la llei de prevenció del blanqueig que al seu torn el que perseguien era modificar el Codi de procediment penal per donar noves eines al ministeri públic per, essencialment i de manera immediata, donar eines a la fiscalia per poder mantenir acusacions que ara mateix haurien de quedar sense efecte en el marc del ‘cas BPA’. Davant de la polèmica generada, amb petició de recusació inclosa dels dos fiscals, els consellers de la majoria han deixat sense efecte les esmenes.\nHo han anunciat aquest matí durant la reunió de la comissió legislativa de Finances i Pressupost que havia de servir per analitzar els suggeriments presentats. Els dos grups de l’oposició estaven disposats a deixar clar que no donarien suport a les esmenes per la manera com s’havien presentat i els antecedents d’una reunió amb els fiscals que es considera fora de la legalitat establerta en els mecanismes de relació entre institucions. La trobada ha començat una mica més tard justament, segons algunes fonts, pel debat intern entre els grups que fan costat a l’executiu. Només iniciar-se la reunió els parlamentaris de la majoria han anunciat la seva decisió.\nLa síndica general comunica que no existeix al registre oficial del Consell cap trobada entre parlamentaris i fiscals però els representants de la coalició ja havien reconegut ahir la reunió en un despatx de DA\nDesprés, en un comunicat, han anunciat que entraran properament “una proposició de llei per modificar el Codi de procediment penal” i que "la proposició recollirà el contingut de les esmenes presentades la setmana passada al Projecte de llei de modificació de la Llei de prevenció i lluita contra el blanqueig de diners o valors i el finançament del terrorisme”. Segons DA, L’A i CC, gràcies al text que es presentarà més endavant “es podrà debatre més àmpliament” la modificació del Codi de procediment penal “sense condicionar i retardar l’aprovació de la llei del blanqueig”, que es preveu que es debati al plenari del Consell General el 28 de novembre.\nLa proposició de llei, a parer dels grups que tenen intenció de promoure-la, “agilitzarà nous procediments que s’entrin a la Batllia, millorarà les garanties de totes les parts en els judicis i facilitarà que la Justícia pugui tenir al seu abast totes les eines i proves necessàries durant la causa”. Una vegada es presenti el text, els grups de l’oposició analitzaran la seva conveniència o no. De fet, segons fonts de la comissió, avui s’esperava una reunió molt tensa però la decisió dels consellers de la majoria de retirar les esmenes ha desactivat momentàniament almenys la mala maror que es va començar a palesar ahir.\nDurant la trobada de la comissió legislativa també s’hauria rebut la comunicació de la síndica general, Roser Suñé, a la petició feta per escrit pel president del grup parlamentari de terceravia, Josep Pintat, demanant que s’informés si havia existit la reunió entre consellers de la majoria i els fiscals. Suñé hauria comunicat que no existeix al registre oficial de la cambra la celebració de l’esmentada trobada entre parlamentaris i representants del ministeri públic. Aquesta resposta, però, arriba tard i queda fora de lloc. Els consellers de DA mateix havien reconegut la trobada amb Alberca i Aguado, que es va produir el 10 d’octubre en dependències del grup parlamentari ‘taronja’. Això sí, van assegurar que la reunió era informal i no oficial.\nS’aturen tres causes al Tribunal Superior per la recusació dels fiscals\nMés enllà de la qüestió referida a la política legislativa, els efectes col·laterals de la polèmica que versa al tomb de la petició de la fiscalia que es modifiqués una llei a la seva conveniència ha comportat que s’hagin aturat tres causes que s’haurien de jutjar aquest divendres a la sala penal del Tribunal Superior. La suspensió de les vistes té a veure, de manera directa, amb el fet que un grup notablement ampli d’advocats -tots els que participen en la defensa dels processats en el ‘cas BPA’- hagin demanat que s’apartin de la causa general els fiscals Alberca i Aguado. Això fa que aquelles causes en què coincideix un o alguns dels advocats peticionaris i algun dels dos fiscals pretesament recusats hagin de quedar congelades mentre no es decideix sobre la demanda.


marfanta.com: L’alcalde d’Amposta nega cap relació amb el cas Innova de Reus\nL’alcalde d’Amposta nega cap relació amb el cas Innova de Reus\nAMPOSTA (Montsià).- La gestió de l’Hospital Comarcal d’Amposta no té cap vinculació amb les suposades irregularitats detectades en el grup Sagessa, arran del cas Innova de Reus. Aquest és el missatge que aquest divendres ha volgut transmetre l’alcalde d’Amposta, Manel Ferré, en resposta a la petició de responsabilitats polítiques que abans de Nadal van fer-li els dirigents de la CUP, que també van exigir explicacions als alcaldes de Tortosa i Reus. Segons Ferré, tant l’hospital d’Amposta com el Centre Sociosanitari de Jesús han pogut comprovar que no hi ha factures creuades ni cap vinculació dels dos centres hospitalaris ebrencs amb Innova.\nQuant a les possibles irregularitats administratives que s’hagin pogut detectar, Ferré ha afirmat que es va encarregar una auditoria de seguiment. Segons l’alcalde d’Amposta, a partir de l’auditoria el consell d’administració va aprovar una sèrie de mesures per adequar totes les contractacions a la normativa vigent en cada moment. Ferré ha rebutjat les crítiques de la CUP i ha afirmat que té la consciència “molt tranquil·la” sobre la manera de procedir a l’Hospital Comarcal d’Amposta.\nEn la mateixa entrevista, Ferré s’ha referit a la possibilitat de crear un consorci sanitari propi per a les Terres de l’Ebre, al marge de l’actual Sagessa. Segons l’alcalde d’Amposta, això només seria possible si es poguessin associar en un nou ens l’Hospital de Tortosa Verge de la Cinta, l’Hospital de la Santa Creu Centre Sociosanitari de Jesús, la Clínica Terres de l’Ebre, l’Hospital Comarcal d’Amposta i l’Hospital Comarcal de Móra d’Ebre. Ferré s’ha declarat partidari d’aquesta aliança per una qüestió d’economia d’escala, en el marc de la reformulació de l’Institut Català de la Salut.\nD’altra banda, Ferré ha explicat que la voluntat del Departament de Salut és que durant el 2015 es facin les obres del nou centre d’atenció primària (CAP) d’Amposta, perquè el 2016 puga entrar en funcionament. L’alcalde ha afegit que ha negociat personalment el dimensionament i el pla funcional del nou edifici, que tindrà 2.500 metres quadrats i un pressupost per damunt dels tres milions d’euros.


Vespre a La 2 - 23/01/2017 - RTVE.es\nVespre a La 2 - 23/01/2017\nMentre el Govern enfila la setmana clau de les negociacions pels pressupostos amb la CUP, el Pacte Nacional pel Referendum insta als Governs català i Espanyol a convocar un referendum pactat i vinculant i anunciien una campanya per espanya i europa per sumar-hi suports...tot plegat, en plena polèmica per la visita demà De Puigdemont, Junqueras i Romeva al Parlament Europeu per explicar el referèndum. Ho analitzarem desde els nostres faristols amb Esther Vivas, Astrid Barrio i Juan Arza.\n24 hores abans de la conferencia...El ministre d'exteriors, Alfonso Dastis, i el President Puigdemont han mantingut una breu conversa aprofitant la cimera de la Unió pel Mediterrani a Barcelona. La reunió ha durat una mitja hora, i segons les dues parts NO han parlat de la visita de demà a bruseles ni tampoc del referendum.. Trobada cordial i distesa, han explicat , per abordar les qüestions de la cimera com la juventud i la inmigració.\nRecta final de la negociació dels pressupostos. El Govern ha fet arribar una nova proposta a la CUP. Sobre la taula 3mil 500 mestres més pel curs que ve i augment de taxes mediambientals i més diners per la renda garantida...Una de calenta i una de freda.... perquè l'oferta descarta apujar el impostos directes com l'IRPF... El temps per tancar un acord s'esgota, ja que la proposta ha de passar per les assamblees territorials de la CUP, abans de ser validada o no dissabte pel consell polític.\nL'església de Sant Llorenç de Lleida ha acollit aquesta tarda el funeral pels dos agents rurals morts dissabte pels trets d'un caçador a Aspa , al Segrià. Una àmplia representació del cos dels Agents Rurals on treballaven les víctimes han volgut donar l'últim adéu als seus companys en un emotiu acte, al que han assistit diferents representants polítics i sindicals encaçalats pel president de la Generalitat. Els fills dels dos agents morts han i alliberat dues aus rapinyaires al final de la cerimònia.\nEl temporal de llevant remet i ara tocar quantificar els danys...Els més importanst ha afectat sobretot a municipis costaners de Barcelona...feia 14 anys que no es veien onades de fins a 8 metres a molts punts del Barcelonès i al Maresme. Una mala mar i un vent que han deixat destrosses en 41 de les platges de l'àrea metropolitana.\nI des d'avui els afectats per clàusules sol abusives ja poden demanar als bancs que els tornin les quantitats que els han cobrat indegudament. Bona part de les entitats afectades ja havien començat a fer provisions i les mantenen. Al voltant dels 400 milions el BBVA i el Banc Sabadell. Caixabank l'ha augmentat fins els 625 milions.\nveure més sobre "Vespre a La 2 - 23/01/2017" veure menys sobre "Vespre a La 2 - 23/01/2017"


Bona nit i tapa't: Qui riu ara, eh!?\nMcAbeu 16 d’agost de 2019 a les 9:53\nHa de ser una gran satisfacció assolir un repte personal com aquest que se't resistia i m'alegro que per fi ho hagis aconseguit. Enhorabona!\nPS: Jo, al meu click, el faig llegir llibres però això d'obligar-lo a fer escalada d'alta muntanya ja ho trobo abusiu. :-D\nPons 16 d’agost de 2019 a les 16:26\nAra fa dies que no faig una excursioneta, encara estaré en forma? Però si amb la teva forma i la teva edat has fet un tresmil sense matar-te a mi no m'hauria de costar gaire...\nM. Roser 16 d’agost de 2019 a les 20:18\nEstà molt bé això de no rendir-se quan un vol arribar a una fita...\nLa primera foto m'agrada molt, l'altre la trobo més normaleta!\nAi, per fi sabem quin aspecte tens, ja era hora que et podéssim veure, he, he...\nCarme Rosanas 16 d’agost de 2019 a les 20:47\nEnhorabona, doncs, per un altre 3000 aconseguit! Sense cap dubte una bona satisfacció per a tu i la Fantàstica acompanyant,\nPeix 17 d’agost de 2019 a les 20:33\nFelicitats per la proesa!\nCol·leccionistes de tres mils, uniu-vos!\nRisto 18 d’agost de 2019 a les 19:09\nEnhorabona Xexu! Els catalans persistim i persistim fins a assolir els objectius.\nPer cert, devies estar ja força cruixit al fer cim, perquè se't veu molt encarcarat.\nrits 20 d’agost de 2019 a les 8:35\nEnhorabona! en castellà hi ha aquella dita de "quin la sigue, la consigue", quin seria el seu trasllat al català???\nXeXu 20 d’agost de 2019 a les 19:51\nCom podeu imaginar, estic molt content d'haver assolit la fita, després de diversos intents, algun d'ells molt desafortunat, per fi puc dir que m'apunto aquest cim, un altre dels 3000m catalans. I no va ser l'únic d'aquests dies! Moltes gràcies pels vostres comentaris i les vostres felicitacions.\nMcAbeu, gràcies per les felicitacions! Però el meu clic viu a cos de rei, eh! Que sóc jo qui el carrego fins allà, ell només posa per la foto, ell sí que és espavilat!\nPons, aconseguir no matar-se no sé si es pot considerar un mèrit de l'excursió o meu, però no cal dir que és altament recomanable. A veure si et decideixes a pujar alguna muntanya i ens ho expliques quan et dignis a tornar de vacances de blog.\nM.Roser, la segona foto és normaleta però és que és el cim del Tuc de Molières. Té aquesta forma i se t'apareix de sobte després de pujar una pendent molt forta i arribar als estanys. Després ja no deixes de veure'l fins que t'has d'enfilar per la paret al coll que es veu a la dreta de la imatge. Ja ho dic jo que no és gaire maco, però és així, pobret. Com jo, que tampoc sóc gaire maco, però aquesta imatge de mi ja us l'havia ensenyada altres cops!\nGràcies Carme! Vam quedar molt cansats, però contents.\nPeix, de moment jo en vaig col·leccionant, a veure si puc aconseguir-los tots!\nRisto, encara que ho sembli, al cim encara estava força bé. Vam arribar bé, en menys de 6 hores, em sembla. El més fotut va ser la tornada, que sempre es fa llarga i cansada.\nrits, he trobat 'qui cerca, troba' o 'qui bé busca, bé troba', però nom m'acaben de convèncer! Però què tal 'qui no s'arrisca, no pisca'?\nEli Ramirez 20 d’agost de 2019 a les 20:38\nvaja, et feia de la meva edat i no fas més de 5 cm d'alçada\nxavier pujol 26 d’agost de 2019 a les 21:04\nEnhorabona una vegada més. Els 3.000 fan una emoció especial.


Les dades de sinistralitat cinegètica ens obliguen a incrementar les polítiques preventives de control\nEl 2021 ha estat un any especialment greu respecte els accidents provocats per espècies cinegètiques. Elaborar un Pla preventiu que redueixi aquesta tipologia d'accidents és absolutament necessari. Des de la nostra organització sindical reclamem actuacions conjuntes de tots els actors implicats en aquesta qüestió i que no tota la responsabilitat recaigui sobre el cos de mossos d'esquadra\nBarcelona, 4 de maig de 2022.-\nL’any 2021, segons dades del propi Servei Català del Trànsit, la xarxa viària catalana ha viscut aproximadament 5.000 accidents per irrupció d’animals a les vies de circulació (majoritàriament senglars i cabirols), els quals han provocat el trist resultat de dues persones mortes.\nAquesta dada (considerablement significativa) triplica la xifra d’accidents cinegètics que es van produir l’any 2014 (amb 1.754 accidents) la qual cosa, tenint en compte que la mobilitat l’any 2021 va estar restringida i reduïda en horari nocturn com a conseqüència de la COVID-19, evidencia la necessitat d’incrementar les polítiques de prevenció.\nI és que, davant les dades esmentades, el SCT ja ha assumit i preveu que aquestes mateixes dades de sinistralitat cinegètica augmentin els propers exercicis, cosa que a més d’augmentar el risc contra les persones, suposarà increment de la despesa en serveis d’emergència, en serveis sanitaris, etcètera.\nA més, i en tant que la legislació vigent considera que els responsables dels accidents provocats per atropellament d’espècies cinegètiques son els usuaris de les vies, repercutirà negativament sobre la despesa familiar i individual, ja que seran aquests mateixos usuaris els qui hauran de seguir sufragant l’import del que costa arreglar els seus turismes o de comprar-se’n un de nou.\nÉs per això que des de la Secció Sindical de Trànsit del Sindicat Autònom de Policia (SAP-FEPOL) considerem necessari elaborar un Pla Preventiu per reduir aquesta tipologia d’accidentabilitat. Un Pla transversal que no només ha d’afectar al cos de mossos d’esquadra i al Servei Català del Trànsit, sinó que ha d’implicar als titulars de les vies en allò que es refereix als controls de pas d’animals i especialment de control cinegètic del Departament d’Acció Climàtica, Alimentació i Agenda Rural de la mà del Consell de Caça de Catalunya.\nRecordem que el propi SCT ha advertit que l’increment dels accidents cinegètics està directament relacionat amb l’augment de la densitat de població de senglars per tot el territori, la qual cosa des de la nostra organització sindical corroborem, ja que en molts dels nostres sectors, aquest tipus de sinistralitat ha arribat a significar entre el 30 i el 40% dels accidents on intervenen els nostres especialistes.\nPer tant, davant l’evidència de les dades que contemplem, cal actuar en l’acció d’un model de prevenció que minimitzi en el trànsit, l’impacte del creixement de la densitat de les espècies cinegètiques i que permeti reduir, la quantitat actual d’accidents. Només amb l’acció policial no n’hi haurà prou i el treball únicament del cos de mossos d’esquadra serà absolutament insuficient. Cal per tant, que tots els actors implicats en aquest assumpte uneixin esforços en pro del model de seguretat viària de Catalunya.\nNÚMERO DE COMUNICAT:C-73/2022\nDATA:5 de Maig de 2022\nFITXER:C-73 Les dades de sinsitralitat ens obliguen a incrementar politiques preventives de transit.pdf


El Consell de Xiquets i Xiquetes de Vila-real incorpora 22 nous membres - revistapoble.net\nEl Consell de Xiquets i Xiquetes de Vila-real ha iniciat un nou cicle amb el nomenament de 22 nous membres, que s’incorporen a l’equip per a aquest exercici, després de la marxa dels veterans, el passat mes de juny.\nLa regidora de Participació Ciutadana, Gemma Gil, ha estat l’encarregada de donar la benvinguda als consellers, alumnes de diferents centres educatius de la ciutat, dels quals 12 seran titulars i 10 suplents, en la seua majoria de 5é curs de primària (19), juntament amb dos nous titulars de 1r de l’ESO i un nou suplent de 6é curs. A més, en l’acte, celebrat a la sala de plens de l’Ajuntament, els membres de l’òrgan consultiu han rebut l’acta que els acredita com a consellers de la ciutat i el material necessari per a treballar al llarg d’enguany en la proposta i seguiment d’iniciatives per a millorar la ciutat.\n“El Consell de Xiquets i Xiquetes és un òrgan consultiu pioner en la Comunitat Valenciana, que va començar la seua marxa en 2014 i que ha demostrat ser una eina essencial per a incentivar entre els més menuts l’esperit de la participació, la cooperació i la democràcia”, ha apuntat Gil. Cal assenyalar que l’equip es renova cada any, amb la incorporació de nous consellers, que tenen un mandat de tres anys, des de 5é curs fins a 1r de l’ESO, i que es trien per sorteig entre aquells joves que presenten la seua candidatura. “És una forma d’educar des de menuts en la importància de participar en la presa de decisions de tot allò que els afecta com a ciutadans per a construir una societat més participativa, implicada, col·laborativa i reivindicativa”, manifesta l’edila.


À Punt retransmetrà en directe la final de la Supercopa de raspall femení - PilotaViu\nDissabte, 13 d'octubre de 2018 a les 13:45h\nEl programa Va de Bo d'À Punt es traslladarà diumenge a la Canal de Navarrés per a emetre en directe la final de la Supercopa de raspall femení. S'enfrontaran quatre les millors pilotaires de la modalitat. Mar i Victoria defendran l'equip de Bicorb, mentre que Ana i Noelia ho faran del seu poble, Beniparrell.\nLes retransmissions començaran a partir de les 12 h. Una vegada acabe la partida, el programa de pilota d'À Punt continuarà amb entrevistes a les protagonistes i amb els habituals reportatges.\nPerò la jornada a Bicorb començarà a les 10.30 hores amb la final masculina, que tindrà com a protagonistes a Rafelbunyol, que formarà amb Alberto, Moro i Pasqual, i a l’equip local de Bicorb, que jugarà amb Borja, Guillem i Nicolas, una formació plena de joventut.


club bàsquet ondara: Finalització presentació fitxes!\nPublicat per elpepgf a 18:55\nBé, per ara tinc, les de:\n3- Sergi C.\n6- Un servidor...\nx tant, en falten unes quantes...\n8- Sergi L.\nno sé si em deixe algú pel camí, però com podreu veure tenim una falta d gent alta d por, així q ja esteu fent fitxatges x ahí... hahahaha\nmmmmmmmhhhh trobe q se'm passava un tal eloi... hahahahahahaha\ntant temps a escòcia m'ha borrat parts d la memòria... i això q ja la tenia xunga... xDDD\n19 de setembre de 2011, a les 19:04\nes que al portar falda se te van gelar les idees!!!!!jajajajajajaajaja!!!.\nEixe tal Eloi man dit que es prou roin,ni corre ni res\nno se!,no se!,fes el que vuiges!!\n19 de setembre de 2011, a les 21:50\nJo no deixaria a eixe tal eloi que jugara mai de la vida. Es un manta, un borratxo i no sap botar el baló!!\n20 de setembre de 2011, a les 9:08\nla veritat, és q sou tots prou mantes!!!\nen el tema dels borratxos no entrarem... q ací eixiríem TOTS escaldats... no hi ha sopar del bàsquet, q no acabem tots prou demacrats... hahahaha\ni el tema d botar el baló... l'amo és pere... xDDDDDDDDDDD\n20 de setembre de 2011, a les 10:31\nXe xiquet uhi no podre anar a entrenar per que acabe de vindre de una entrevista de treball,ja tinc curroooooooooo!!!!!,despres de tres anys torne a la vida laboral,ajajajajajajajajajajaja!!!\n21 de setembre de 2011, a les 21:00\nXavals, no aniré hui a entrenar que tinc que anar a Xaló a posar-me cego de vinacho i de fartera... encara que no ho parega es un compromis amb uns amics alemans que estan de vacances per ací.\nentreneu fort que la setmana passada vos vaig deixar fundits a tots en un rato. A vore si aguanteu mes la setmana que ve!!\n23 de setembre de 2011, a les 16:43\njo estic de traslado de beniarbeig a monte pego,a vore si la semana que ve puc anar els dos dies.\nEl divendres, entre tots els que entrenarem, varem deixar més o menys clara la plantilla per a aquesta temporada.Pep els que falten portar els papers van quedar de portar-los el dimecres sense falta a l´entrenament.Total eixe dia juga el barça i guanyarà 5-0 com sempre així que no cal vore el partit...\nEstem a la espera de fer les gestions oportunes per a aportar a l´equip de més centímetres,un pívot més. La persona triada ja està decidida i falta vore si està per la labor de vindre a entrenar i jugar en nosaltres o no.Entre hui i demà esperem tindre una resposta i que vinga el dimecres a entrenar.\nBé pareix que al final farem equip,si arribem a temps de presentar les fitxes...jajaja!\n26 de setembre de 2011, a les 10:41\nanem a fer un article d'aquest post d pere, així queda més a la vista!!! ;)\n26 de setembre de 2011, a les 12:10


Aixecat el veto judicial a l’autobús trànsfob d’Hazte oír, que pot tornar a circular | Espanya | EL PAÍS Catalunya\nAixecat el veto judicial a l’autobús trànsfob d’Hazte oír, que pot tornar a circular\nL'Audiència Provincial considera que els missatges del vehicle "són dubtosament delictius"\nMadrid 21 JUL 2017 - 16:44\tCEST\nL'autobús d'Hazte oír immobilitzat al març. Víctor Sainz\nL'Audiència Provincial de Madrid ha parlat: "Els missatges de l'autobús, per desagradables i agressius que puguin considerar-se, són dubtosament delictius". Amb aquest argument, entre d'altres, els magistrats de la secció segona han aixecat el veto imposat pel jutjat d'Instrucció número 42 de Madrid a l'autobús trànsfob d''Hazte oír, que tenia prohibit circular des del març passat després de llançar-se a la carretera amb els missatges "Els nens tenen penis, les nenes tenen vulva. Que no t'enganyin" i "Si neixes home, ets home. Si ets dona, seguiràs sent-ho". Després d'aquesta decisió, l'organització ultracatòlica pot tornar a voltar amb l'autocar per Espanya.\nEn una interlocutòria datada el14 de juliol, l'Audiència Provincial emmarca els lemes de l'autobús en un "debat —social, polític, ideològic— d'idees" i subratlla que "els delictes d'odi són alguna cosa molt diferent a professar i difondre una ideologia, fins i tot per molt minoritària que pugui ser". "Les idees, com a tals, no han de ser perseguides penalment, especialment quan no es focalitzen específicament sobre cap grup determinat", afegeixen els jutges, que exposen que, en aquest context, aquest cas "no es pot considerar un atemptat a la joventut i la infància".\nDe fet, en aquesta línia, els magistrats es mostren encara més contundents en una altra part de la seva interlocutòria. "Admetre la persecució d'idees que molesten a alguns o bastants no és democràtic i suposa donar suport a una visió esbiaixada del poder polític com a instrument per imposar una filosofia que tendeix a substituir l'antiga teocràcia per una nova ideocràcia", resa l'escrit, on comparen l'autobús d'Hazte oír amb el Tramabús de Podem: "A més de llegendes sobre la corrupció, aquest portava les figures perfectament identificables de polítics i algun periodista, que amb independència del judici que cadascun pugui tenir d'ells, tenen dret a veure respectada la seva dignitat i presumpció d'innocència. I, no obstant això, cap autoritat va impedir la seva circulació".\nEl jutjat d'instrucció número 42 de Madrid havia prohibit que l'autocar exhibís aquests lemes en considerar que formaven part d'una campanya dirigida a persones amb una orientació sexual "diferent" per lesionar la seva "dignitat". El magistrat va destacar que "Hazte oír no es limita a exposar l'ideari que pugui tenir respecte a la sexualitat. Sinó que, extralimitant-se d'aquest ideari, sembla dirigir-se a les persones amb una orientació diferent, negant-la i lesionant d'aquesta manera la seva dignitat". Una tesi que comparteix el Ministeri Públic, que va defensar que es mantingués el veto a aquest vehicle.\nPerò l'Audiència Provincial ho ha rebutjat: "La mesura en qüestió, si va tenir alguna justificació en el seu moment, ha perdut ja el seu caràcter d'imprescindible, doncs el procés penal està obert i la situació d'emergència ha cessat". "Ja no resulta necessari mantenir la mesura i existeixen seriosos dubtes que puguin ser considerats delictes", reblen els jutges d'aquest tribunal, que han considerat així el recurs presentat per l'organització ultracatòlica, que emparava la seva petició en la "llibertat ideològica, de religió i expressió"; i que assegurava que aquests missatges no signifiquen incitar a l'odi o humiliar ningú.\nUn jutge prohibeix que circuli l’autobús trànsfob d’Hazte Oír\n“El dia que vaig acceptar que volia portar calçotets, ell i jo vam ser molt més feliços”


Visions, converses amb el sector | TIC Salut Social\nVisions, converses amb el sector\nAtendre a les necessitats del sector i copsar les opinions i punts de vista dels professionals.\nCom a agents de transformació digital per als sectors de salut i benestar social treballem per adaptar les solucions tecnològiques de present i futur al servei de les persones.\nAmb el focus posat en la innovació, creiem que compartir el coneixement enriqueix el camí del progrés comú. Des de TIC Salut Social, ens hem proposat identificar, ordenar i promoure les diferents línies d’acció i estats d’opinió. Fer-ho a través dels seus protagonistes i amb el concepte de transformació digital com a teló de fons. Compartir obertament aquestes idees amb tots els nostres públics, des de la pròpia ciutadania fins a les empreses, institucions i món de la recerca amb qui cada dia connectem.\nEntorn a aquesta idea neix la campanya Visions, una nova línia de treball basada en l’escolta activa: atendre a les necessitats del sector i copsar els punts de vista del professionals sobre els temes d’interès. Un camí per detectar noves oportunitats per innovar i mantenir els serveis assistencials en constant moviment, facilitar la gestió del canvi i l’adaptabilitat permanent a les necessitats d’una societat cada vegada més hiperconnectada.\nVisions oferirà de manera regular continguts en format d’entrevista audiovisual que es publicaran a la web de la fundació. El contingut de l’entrevista estarà acompanyat per una transcripció\ntextual i contingut fotogràfic. Un nou exercici de comunicació digital per ampliar xarxes de contacte i cruïlles de camins per a les veus i públics d’interès del nostre sector.\nTecnoCampus StartHealth, el programa d’acceleració per a startups del sector salut\nLa persistència de la bretxa digital en l’ús de la informació sanitària: un estudi comparatiu en 28 països europeus\nImpressió 3D per a la salut: noves solucions al repte de la COVID-19 a Catalunya\nEl Clúster de Salut Mental potencia el treball en línia durant la COVID19\nSTOP COVID 19 CAT, disponible de manera oberta i altruista\nL’eConsulta evita la visita presencial amb l’atenció primària


Marga Prohens presenta els 22 membres de la nova direcció del partit\nSandra Fernández durant un ple del Parlament, en una imatge d'arxiu Isaac Buj\nPalma"Torna el rodriguisme", així parlava una font del PP balear aquest dimecres sobre qui ocuparà la nova secretaria general del partit una vegada que Marga Prohens ha estat proclamada presidenta. Tot apunta que Sándra Fernández –propera a l'exlíder del PP de Palma, José María Rodríguez– serà l'elegida per Prohens per al càrrec que fins ara havia ocupat Toni Fuster.\nDe moment, Prohens no ha dit absolutament res sobre la secretaria general del partit, encara que sí que ha donat els 22 vocals que formaran part de la direcció del PP, entre els quals es troba la nova secretària general. Els elegits són: Jaume Bauzà (Montuïri), José Luis Benejam (Alaior), Sandra Fernández (Palma), Óscar Fidalgo (Palma), Estefanía Gonzalvo (Andratx), Mariano Juan (Eivissa), Xisca Lascolas (Llucmajor), Jaume Llompart (Marratxí), Jordi López (Maó), Toni Marí (Sant Joan), Neus Mateu (Eivissa), Ana Negre (Formentera), José Pastor (Inca), Sion Pons (Ciutadella), Carmen Reynés (Sant Lluís), Lourdes Roca (Palma, presidenta de Noves Generacions), Joan Rodríguez (ses Salines), Mauricio Rovira (Palma), Sebastià Sagreras (Campos), Maria Antònia Sansó (Manacor), Carlos Simarro (Sóller) i Jacobo Varela (Eivissa).\nFernández és llicenciada en Dret per la UIB. Va iniciar la seva carrera en el PP l'any 2002, i fins al 2005 va treballar a l'Institut Mallorquí d'Afers Socials (IMAS). Entre el 2007 i el 2015 va ser regidora de l'Ajuntament de Palma i es va encarregar de l'àrea de Benestar Social, Immigració i Participació. José Ramón Bauzá la va nomenar consellera de Família i Serveis Socials del Govern l'any 2013, i des del 2015 fins al 2019 va ser diputada del grup parlamentari popular. En acabar la legislatura passada es va retirar de la política, encara que el seu retorn a la primera línia sembla imminent.\nPodem en va demanar la dimissió l'any 2016, quan José María Rodríguez va començar a ser investigat per la seva implicació en la trama de corrupció de la Policia Local de Palma. El partit morat va argumentar que tant Fernández com Álvaro Gijón havien format part del nucli dur que envoltava l'expresident del PP de Palma.\nPP Congrés PP Marga Prohens Sandra Fernández


Seguretat CISCO en el núvol. Novetats CISCO UMBRELLA - Solutel\nMaria Cruz Alcocer2020-02-21T08:54:54+01:00\nBy Maria Cruz Alcocer Noticies Tecnologia Ciberseguretat, CISCO UMBRELLA, partner CISCO, seguretat CISCO Comments Off on Seguretat CISCO en el núvol. Novetats CISCO UMBRELLA\nCisco Umbrella és la resposta per als seus desafiaments de seguretat en el núvol.\nCisco Umbrella ajuda a protegir l’accés a Internet dels seus usuaris ja sigui que es connectin des de la seva central, sucursals o l’usuari es trobi en itinerància.\nEls seus sistemes estaran segurs en qualsevol moment i lloc gràcies a la protecció davant adreces d’Internet malicioses.\nUmbrella actua com una capa de seguretat per a l’accés a Internet i ofereix una inspecció i control profunds per recolzar el compliment de seguretat i proporcionar una protecció eficaç contra amenaces. Recolzats per Cisco Talos, un dels equips d’intel·ligència d’amenaces més grans de món, Cisco Umbrella els presenta les amenaces per a una millor investigació i resposta. A l’entregar-lo des del núvol amb un temps d’activitat de l’100%, Cisco Umbrella ofereix visibilitat per protegir els usuaris en qualsevol lloc de forma actualitzada.\nCisco Umbrella és la seguretat que s’adapta a la forma de treballar que tenim avui en dia:\nProtecció per a Usuaris remots i en Roaming: Els seus usuaris treballen des de moltes ubicacions i dispositius. Ja no necessiten l’VPN per realitzar el treball: utilitzen aplicacions en el núvol, moltes de les quals no han estat examinades per TI. Què passaria si tingués una manera ràpida i fàcil de protegir els usuaris i aplicar polítiques d’ús acceptables?\nProtecció fronta a ciberamenaces: Les amenaces continuen augmentant en sofisticació, i els costos de l’delicte cibernètic continuen augmentant. Però els atacants sovint reutilitzen la mateixa infraestructura en múltiples atacs, deixant empremtes digitals cibernètiques. Què passaria si poguessis usar aquestes empremtes digitals per descobrir atacs abans que es llancin?\nCom a responsable de la ciberseguretat, el seu objectiu és reduir el temps de detecció i defensa contra el malware. Però amb tots els seus dispositius de seguretat, ¿és la seva xarxa més segura? Encara estàs inundat d’infeccions? El seu equip de seguretat necessita una millor intel·ligència, ser ràpid i tenir solucions que siguin flexibles, integrades i fàcils d’implementar i administrar.\nL’evolució de CISCO UMBRELLA.\nCom a proveïdor líder de serveis recursius de DNS, CISCO ha ajudat a empreses de totes les mides i indústries a connectar-se a Internet de forma segura. CISCO ha construït una reputació gràcies a una implementació senzilla i una potent protecció si importar on es trobin els usuaris.\nPer ajudar a les organitzacions a adoptar l’accés directe a Internet, a més de la seguretat de la capa DNS i la intel·ligència d’amenaces interactiva, Cisco Umbrella ara inclou la funcionalitat de:\nporta d’enllaç web segura\nfirewall en el núvol\nagent de seguretat d’accés al núvol (CASB)\nmés integració amb Cisco SD-WAN\nVols provar de forma gratuïta CISCO UMBRELLA?\nMúltiples funcions de seguretat en un sol servei de seguretat en el núvol\nSeguretat de la capa DNS\nLa seguretat de la capa DNS d’Umbrella proporciona la forma més ràpida i fàcil de millorar la seva seguretat. Ajuda a millorar la visibilitat de seguretat, detectar sistema compromesos i protegir als seus usuaris dins i fora de la xarxa a l’aturar les amenaces en qualsevol port o protocol abans que arribin a la seva xarxa o punts finals.\nGateway web segur\nLa porta d’enllaç web segura d’Umbrella registra i inspecciona el trànsit web a la recerca de visibilitat completa, controls d’URL i aplicacions, i protecció contra malware. Utilitzeu túnels IPsec, arxius PAC o encadenament de proxy per reenviar el trànsit als nostres servidors proxy basats en el núvol per aplicar polítiques d’ús acceptable i bloquejar amenaces avançades.\nEl tallafocs d’Umbrella registra tota l’activitat i bloqueja el trànsit no desitjat mitjançant IP, port i regles de protocol. Per reenviar el trànsit, simplement configuri un túnel IPsec des de qualsevol dispositiu de xarxa. A mesura que es creen nous túnels, les polítiques s’apliquen automàticament per a una configuració fàcil i una aplicació coherent a tot arreu.\nQuina solució CISCO UMBRELLA que millor s’adapta al teu negoci?\nSolutel aconsella la solució DNS Security Advantage, per cobrir la majoria de les necessitats dels perfils de les empreses consultades.\nPer a empreses petites o com a primera línia de defensa per a empreses de qualsevol mida Per a empreses mitjanes o com a primera línia de defensa per a empreses de qualsevol mida Per a empreses amb Cisco SD-WAN i grans empreses amb seguretat avançada i necessitats de polítiques web\nllicenciament Per nombre d’usuaris\nSeguretat Nivell DNS\nBloquegeu dominis associats amb phishing, malware, botnets i altres categories d’alt risc (criptominería, dominis recentment vistos, etc.) ● ● ●\nBloquegeu dominis basats en integracions de socis (Splunk, anomalies i altres) i llistes personalitzades utilitzant la nostra API d’aplicació ● ● ●\nBloquegeu el trànsit directe a IP per C2 callbacks que ometen DNS¹ ● ●\nTrànsit web proxy per a inspecció Trànsit associat amb dominis de risc a través de proxy selectiu Tot el trànsit web\nDesxifrar i inspeccionar el tràfic SSL (HTTPS) Amb proxy selectiu ●\nActiva el filtrat web Per domini o categoria de domini Per domini o categoria de domini Per domini, URL, o categoria\nCrear llistes personalitzades de bloqueig / permís De dominis De dominis De URL\nBloquegeu URL basats en Cisco Talos i fonts de tercers, i bloquegi arxius basadosen el motor AV i les dades de Cisco Advanced Malware Protection (AMP) Amb proxy selectiu ●\nUtilitza l’entorn de sandbox en el núvol de Cisco Threat Grid per analitzar arxius sospitosos (200 arxius / dia) ●\nUtilitza seguretat retrospectiva per identificar fitxers prèviament benignes que es van tornar maliciosos ●\nCreu polítiques de capa 3 / capa 4 per bloquejar IP, ports i protocols específics ●\nUtilitzeu la terminació de túnel IPSec ●\nAgent de seguretat d’accés al núvol\nDescobreixi i bloquegi la TI secundària (basada en dominis) amb el nostre informe de descobriment d’aplicacions ● ●\nDescobreixi i bloquegi la TI a l’ombra (basada en URL) amb l’informe d’App Discovery ●\nCreu polítiques amb controls granulars (bloc de càrregues, arxius adjunts i publicacions) per a aplicacions seleccionades ●\nAccediu a la consola web de Investigate per obtenir informació sobre amenaces interactives (5 logins) ● ●\nUtilitza l’API Investigate per enriquir altres eines / sistemascon intel·ligència de domini, URL, IP i amenaça d’arxius (2,000 sol·licituds per dia) ● ●\nIntegri amb Cisco Threat Response per afegir l’activitat d’amenaces en CiscoAMP, Xarxa d’amenaces, Seguretat de correu electrònic, NGFW i Umbrella Amb aplicació\nnomés API ● ●\nReenviament de trànsit\nReenviar trànsit DNS extern per:\n• Protecció en xarxa a través de Cisco (SD-WAN, Meraki MR, Serveis integradosRouter i controlador de LAN sense fils) i integracions de tercers (Cradlepoint, Aerohive i altres)\n• Protecció fora de la xarxa a través de AnyConnect, client d’itinerància Umbrella i Cisco Security Connector per iOS ● ● ●\nEnviar tràfic de xarxa sortint a través del túnel IPSec, encadenament de proxy o arxius PAC ●\nReconeixement de l’usuari\nCreu polítiques i vegi informes per:\n• Xarxa (sortida IP)\n• Subxarxa interna²\n• Dispositiu de xarxa (inclosa VLAN o SSID) ³\n• dispositiu mòbil\n• Membres de l’Active Directory (inclosos usuaris específics) ⁴ ● ● ●\nCreu polítiques i vegi informes utilitzant SAML ●\nPersonalitzeu les pàgines de bloqueig i ometi les opcions ● ● ●\nUtilitzeu la nostra consola de diverses organitzacions per administrar centralment organitzacions descentralitzades ● ● ●\nFaci servir la API d’administració per crear, llegir, actualitzar i eliminar identidadesutilizando eines internes pròpies ● ● ●\nAprofiti la recerca d’activitat en temps real i la nostra API d’informes per extreure fàcilment esdeveniments clau ● ● ●\nTrieu Amèrica del Nord o Europa per a l’emmagatzematge de registres ● ● ●\nUtilitzeu el bucket AWS S3 administrat pel client o Cisco per exportar i retenir registres durant el temps que sigui necesario⁵ ● ● ●\nAccediu als registres de sol·licitud de domini en la nostra interfície d’usuari (30 dies: detall, 1 any: resum) ● ● ●\nEntreu al registres complets d’URL a la nostra interfície d’usuari (30 dies: detall) ● ● ●\nAccediu als registres de tallafocs (IP, port i protocol) en la nostra interfície d’usuari (30 dies: detall) ●\nEnhanced – 24 x 7 technical + on-boarding Required Requeriy\n1 Requereix client d’Umbrella roaming, client de Chromebook o mòdul de roaming per AnyConnect\n2 L’atribució de xarxes internes requereix d’un dels següents productes un virtual appliance, Meraki MR, Cisco ISR, Cisco ASA / FTD o SD-WAN de Cisco.\n3 Requereix la integració de dispositius de xarxa amb Cisco Integrated Services Router (ISR) o Cisco Wireless LAN Controller o Meraki MR\n4 Les polítiques i atribucions d’Active Directory (AD) requereixen un connector Umbrella AD amb virtual appliance Umbrella\no client roaming Umbrella o mòdul de roaming per AnyConnect\n5 No es requereix un compte d’Amazon quan s’usa el bucket S3 administrat per Cisco\nNovetats Cisco Jabber 12.8 Com en altres publicacions hem comentat, Cisco Jabber és un conjunt d'aplicacions de Comunicacions... + Info Com donar d'alta un usuari de CISCO Jabber en mode softphone? En aquest article expliquem el senzill que és configurar CISCO Jabber en mode Softphone. Cisco... + Info ... read more


La UA aposta pel cinema i el gènere en la nova edició de Cursos d'Estiu "Rafael Altamira" en la Seu de Benissa. Actualitat Universitària\nLa UA aposta pel cinema i el gènere..fael Altamira" en la Seu de Benissa\nLa UA aposta pel cinema i el gènere en la nova edició de Cursos d'Estiu "Rafael Altamira" en la Seu de Benissa\nAlacant, 14 de maig de 2013\nMarcats per la novetat i pluralitat, la Universitat d'Alacant ha presentat aquest matí els Cursos d'Estiu Rafael Altamira 2013 que se celebraran durant el mes de juliol en la Seu Universitària de Benissa. Així ho ha assegurat Carmen Marimón, directora del Secretariat de Seus Universitàries de la UA, en roda de premsa acompanyada per Josefa Martí, regidora d'Educació i Cultura de l'Ajuntament de Benissa.\nEn aquesta ocasió, del 15 al 18 de juliol, la Seu acollirà Mestres del Cinema Europeu. Un curs predominantment teòric en el qual se simultanejaran les explicacions del professor amb la projecció de fragments de pel·lícules, documentals i entrevistes dels directors protagonistes. L’objectiu és entendre el cinema actual acostant-se als clàssics més influents del cinema europeu: conèixer l'estil, la posada en escena, inquietuds temàtiques, influències, biografia, etc. Així, cada sessió estarà dedicada monogràficament a un dels autors seleccionats.\nA més, tal com ha detallat Carmen Marimón, el 18 de juliol aquest curs estarà “acompanyat per un concert de música cinematogràfica a càrrec d'un quintet pertanyent a l'Orquestra Filharmònica de la Universitat d'Alacant (OFUA)”.\nD'altra banda, del 22 al 24 de juliol, Gènere i alfabetització audiovisual en la infància. Dels contes Disney a les sèries per a adolescents, analitzarà la idea que és urgent alfabetitzar els nadius audiovisuals des de la família però també des de l'escola, tenint en compte que en els plans d'estudi dels nous graus de Mestre en Educació Infantil o de Primària, la perspectiva de gènere té una presència anecdòtica.\nDes de l'Ajuntament del municipi, Josefa Martí ha insistit en la idea de “l’oportunitat que presenta aquesta oferta per a complementar la formació de professionals i estudiants i per a conèixer el municipi i la comarca de la Marina Alta”.\nUna de les principals novetats d'aquesta nova edició és la unificació de tota l'oferta de cursos d'estiu en una única marca: Cursos d'Estiu de la Universitat d'Alacant Rafael Altamira. Amb aquest nom la UA combina 59 cursos que es realitzaran en el Campus, la Seu Ciutat d'Alacant (es recupera com a seu de cursos d'estiu) i seus universitàries de la UA en la província. L'objectiu principal d'aquesta unificació és l'optimització de recursos en temps de retallades pressupostàries.\nPer a completar aquesta oferta i com a “aperitiu” també es durà a terme el 13 de juliol la representació de l'obra teatral de Tomàs Mestre Deixa’m que et deixe.\nEls estudiants matriculats en els cursos que tindran lloc en aquesta Seu Universitària de Benissa podran allotjar-se en l'alberg del municipi de forma gratuïta.\nTota la informació i matrícula


Navarcles: notícies aparegudes en diaris i revistes antigues: Míting lerrouxista vist pels regionalistes (03-04-1916)\nMíting lerrouxista vist pels regionalistes (03-04-1916)\nEl Pla de Bages, 3 d’abril de 1916, núm.3554\nEl dissabte passat hi doná un mitin la plana major del bloc idoneo lerrouxista. Parlaren només dos oradors, el Sr. Fius com a plat fort i el Sr. Trulls com a entremés. Dits oradors digueren que parlaven per boca de ganso o sigui pels Srs. Vila i Borrás.\nNo cal dir que a l’arrivada esparaven als oradors un escamot d’homes i criatures, haventhi al davant el digne agutzil del Ajuntament senyor Gironella. Aquest acompanyá als personatges fins a la Plaça Nova aon hi havia el Ajuntament casi en ple i once individus més. Anaren cap el café del Met. Contarem les persones i n’hi havia quaranta tres de justes i cabals. Entre aquestes hi havia els amics nostres. L’alcalde, que hi era, s’excusá de parlar malgrat les instancies d’en Fius, perqué cregué que la cortesia no l’obligava a tant.\nParlá en Fius, i com que la falsetat de la seva posició política, no li permet exposar ideals ni cap programa serio, tot el seu discurs va consistir en desportricar contra la nostra gent i en regateijar els medis reconeguts per tothom que ha contret el senyor Abadal, diputat provincial, al conseguir la construcció de la carretera. Va pintar al senyor Claret com un patró autócrata que seria un butxí de la clase obrera si triomfava; es va oblidar de dir que’l senyor Vila també era un patró. Va despotricar contra els regionalistes dient que feiem barallar a les regions espanyoles. Va acabar cantant un himne a la gestió del senyor Vila, dient que en els sis anys que ha sigut diputat ha fet moltes coses (pro no va dir quines) i que encara en fará més de aqui en endavant.\nPer punt final va fer una ensabonada a l’Ajuntament dientli que les millores fetes al poble, les havien fetes perque era lliberal; (moltes gracies; de manera que com a navarclins no servim).\nEl senyor Trulls, que’l seu ofici tothom sap que’s el de fer de botiguer de grans, no s’enredá gaire, digué quatre tonteries i el acte va acabar... com el rosari de l’aurora en el dia de pluja.\nTothom va quedar admirat de la frescura del sr. Fius al adonar amb plumas agenas la senyor Borrás i al senyor Vila quina gestió en lo de la carretera ha sigut nula. ¿Perqué no ha vingut el senyor Borrás personalment a reclamarnos gratitut? Estem segurs que ell no seria tan despreocupat com el senyor Fius.\nTots sabem que’l poble está decididament per a el Sr. Claret, qui obtindrà una grossa majoria perque representa un ideal, que es el regionalista, i peque l’avalen els elements que han treballat mes per Navarcles; ademés el Sr. Claret, per l’interés que hi té es l’home únic que conseguirá que’l ferrocarril del Este passi per Navarcles.\nL’unic home que treballa astutament per en Vila en aquest poble es el secretari Sr. Morell. Tots sabem perqué."\nPublicat per llorenc ferrer a 17:54\nEtiquetes de comentaris: 1916, alcaldes, El Pla de Bages, eleccions, equipaments, infraestructures de transport, partits polítics, transport públic


Benages, Juan i Arzo, a pel Nacional de Triatló a València | Sense Límits Aventura\nHome » NOTICIES TRIATLO » Benages, Juan i Arzo, a pel Nacional de Triatló a València\nEscrit Per Rafa Mora en Sep 8, 2017\nEl triatló valencià estarà representat en el Campionat d’Espanya elit de diumenge del València Triatló\nSegurament no arriba en el millor moment de la temporada per als nostres esportistes, perquè tant Víctor Benages com Noèlia Juan o José Vicente Arzo estan en la part final de la temporada que va començar a l’hivern, però la cita del València Triatlón és important perquè és Campionat d’Espanya elit: diumenge, espectacle al port de València i voltants.\nValencians en l’elit\nEls dos representants valencians en la màxima categoria esperen poder fer un bon paper, cadascú dins de les seues possibilitats. Els dos triatletes representen els clubs Huracán i Bètera, respectivament, en una cita que està organitzada per la Federació Valenciana de Triatló amb el suport de la Federació Espanyola i l’Ajuntament de València. Arzo, per la seva part, competirà a per totes al paratriatló, una especialitat que reclama a més major visibilitat.\nBenages aspira a “ser top20”, segons va assegurar durant la presentació de la carrera, però el que és cert és que l’any passat va ser 11è a la mateixa cita, a Banyoles, i en aquesta edició arriba sabent que el nivell nacional cada vegada està més car.\n“Serà un triatló paregut a Banyoles, amb molta humitat”, va assegurar el valencià, que se sincera quan diu que córrer “és el que pitjor porte”. D’aquesta manera, ho té clar: “He d’intentar trencar aigua i poder fer una bona bici, i si faig top20 aquest any, ja estaria molt bé”.\nRespecte als rivals que es trobarà, assegura que no ha vist qui ve per evitar-se pressió, però considera que seria positiu que participaren “tots els rivals, inclús els internacionals, perquè Espanya és una potència mundial”.\nJuan, mirant les rivals\nNoelia Juan arriba a la cita del València Triatló amb una idea clara: No vol que la doblen en el circuit de ciclisme, perquè a més aquesta vegada “són set voltes i això em preocupa”. És per això que el seu objectiu és “eixir el més avant possible de l’aigua i avançar el màxim en la bici”. Després, si arriba viva a córrer, fer el que millor sap fer, que es ‘volar’ amb les sabatilles.\nTot i això, la valenciana arriba “amb moltes ganes de competir perquè és a València i vindrà molta gent a veure’ns”..\nArzo: «Pressió positiva»\nJose Vicente Arzo, el paratriatleta valencià que serà a l’eixida del Campionat d’Espanya de paratriatló, aspira a “deixar el pavelló el més alt possible”. El valencià creu que hi ha pressió, però és “una pressió positiva, perquè com que estic a casa intentaré donar el màxim”.\nLa presentació de la prova, celebrada ahir dijous a la seu de la Fundació Trinidad Alfonso, va córrer a càrrec de Maite Girau, regidora d’Esports de l’Ajuntament de València; Valeriano Moreno, president de la FederaciÓ de Triatló de la Comunitat Valenciana; Jorge García, director de competicions de la Federació Espanyola de Triatló; i José Luis Juan, director de competicions de la Federació Valenciana.


POLÍTICA - 12/06/2019 12:01 / Redacció\nDetenen a un home per conduir sense carnet a aquesta velocitat temerària\nEls greus accidents de trànsit que tenen lloc a les carreteres catalanes acostumen a ser fruit de les distraccions dels conductors però en ocasions, es deu a les bestieses que fan alguns individus al volant. El darrer cas del que ens hem fet ressò és el d'un jove francès de 22 anys que conduïa sense carnet i una velocitat de 182km/hora.\nEl vehicle captat pel radar a l'AP-7 a Garrigàs.\nAccidents de trànsit mortals com el de l'exfutbolista José Antonio Reyes que vàrem (VEURE AQUÍ), tenen com a únic responsable al seu conductor perquè com vàrem (VEURE AQUÍ) traspassava els límits de velocitat de forma exagerada. Per aquest mateix motiu, els Mossos d'Esquadra varen detenir un jove francès de 22 anys que anava a 182km per hora i ni tan sols tenia el carnet de conduir.\nEls fets es varen produir a l'alçada de l'AP7 a Garrigàs (Alt Empordà) quan els Mossos d'Esquadra van establir un control de velocitat i posteriorment, van enxampar el jove conduint a gran velocitat. Per aquest motiu va ser acusat d'un delicte contra la seguretat viària i li van imposar una multa de 500 euros. Malauradament, el jove va quedar en llibertat després de passar pel jutjat d'instrucció de Figueres.\nParaules clau: DETENEN HOME CONDUIR SENSE CARNET VELOCITAT TEMERÀRIA


L'equip femení de Triatló tercer classificat en la Duatló de Muntanya "ciutat de Mataró" - CN MATARÓ : Junts Fem El Centre\nL'equip femení de Triatló tercer classificat en la Duatló de Muntanya "ciutat de Mataró"\nDilluns · 17 Gener · 2011\nEs va celebrar una nova edició de la Duatló de Muntanya "ciutat de Mataró" amb la presència de l'alcalde de la ciutat el sr. Joan Antoni Barón acompanyat del regidor d'esports el sr. Ivan Pera. La prova es corria sobre unes distàncies de 5 km de cursa a peu, 20 km de bicicleta i 2,5 km de cursa a peu i que patrocina l'empresa SBR i l'Institut d'Esports.\nEls nostres triatletes varen començar a mostrar les seves ganes de fer una altra temporada tan o més triomfant que l'anterior. En una cursa on es va batre el rècord de participants amb un total de 318 atletes dels quals 288 varen fialitzar la prova, cal destacar el tercer lloc aconseguit per l'equip femení de la nostra secció on les seves components amb les respectives classificacions individuals varen sumar els punts que les van fer pujar al podi. Així, la millor triatleta nostra fou la Mayalen Noriega que va finalitzar la prova amb un temps de 2.14.05 aconseguint el 2n lloc en la classificació individual. La Neus Caylà va entrar en 4a posició amb un crono de 2.16.54 en un final molt ajustat. L'altra representant del Centre va ser la Mònica Rodrigo que va entrar amb un temps de 3.13.42. Totes tres varen aconseguir la medalla de bronze. Altres grans classificacions dels nostres representants varen ser el 5è lloc d'en José Luis Cano en la classificació masculina, després d'haver guanyat en la categoria de Veterans 1. En Toni Noé, l'incombustible, va ser campió de la seva categoria, la de Veterans 3, tornant a demostrar l'impressionant estat de forma d'aquest veterà atleta. En la categoria de Junior 1, el jove triatleta del Mataró en Fernan López va ser el brillant campió imposant-se en una prova molt emocionant. També destacar l'important paper d'un altre dels nostres components en Sergi Pérez que va col·laborar en la classificació de l'equip masculí assolint el 8è lloc en la classificació general. Un gran resultat de la bostra secció en aquesta important cursa.\nResultats del nostres triatletes al pdf.